পাড়া
পাড়া, মহল্লা, পল্লি বা এলাকা বলতে কোনও শহর, শহরতলি বা গ্রামের অন্তর্গত স্থানীয় সম্প্রদায়কে বোঝায়, যা কখনো কখনো একটি রাস্তা ও তার দুপাশে সারিবদ্ধ ভবন দ্বারা গঠিত হয়। অনেক ক্ষেত্রে পাড়া বলতে এক ধরনের সামাজিক সম্প্রদায়ও বোঝাতে পারে, যার সদস্যদের মধ্যে যথেষ্ট পরিমাণে মুখোমুখি আলাপ হয়। গবেষকেরা পাড়ার সঠিক সংজ্ঞায় একমত হতে পারেননি। বাংলা ভাষায় অপেক্ষাকৃত নিম্নবিত্তদের দ্বারা অধ্যুষিত পাড়া বা সম্প্রদায়কে নেতিবাচক ব্যঞ্জনার্থে বস্তি বা পট্টি (যেমন মেথরপট্টি) ডাকা হতে পারে। তবে পট্টি দিয়ে বাজারের অংশবিশেষও বোঝাতে পারে, যেমন আলুপট্টি, কাঠপট্টি।